《余尝作二诗观者皆喜文卿见余写此卷俾余书之于上 其二》
元代·本诚

莫买田，莫买地，买田置地增家计。西陌东阡恣兼并，不知户役计田至。

大男小女日夜忙，带锁担枷了官事。莫买田，莫买地。

生前将为子孙谋，身后翻为子孙累。

作者简介：元僧。嘉兴语溪人，初名文诚，后名道元。字觉隐，号辅成山人、大同山翁、凝始子。尝主本觉寺。后寓吴下。喜山水，以诗自豪。又善画山水。有《凝始子集》。